**Csongrád Város Polgármesterétől**

***„M”***

**Száma**: Fjl/491-3/2022.

*Témafelelős*: Keller Ilona

**ELŐTERJESZTÉS**

**Csongrád Városi Önkormányzat Képviselő-testületének**

**2022. szeptember 29-ei ülésére**

Tárgy: 2022. évi fejlesztési hitelfelvételi célok módosítása

**Tisztelt Képviselő-testület!**

A Képviselő-testület 2022. február 24-ei ülésén döntött az önkormányzat 2022. évi költségvetéséről és megalkotta a 7/2022. (II.25.) önkormányzati rendeletét. A költségvetési rendeletünk felhalmozási hiányként 210.394.202 Ft összeget tartalmaz, melynek fedezete fejlesztési hitel felvétele.

A Testület 2022. május 26-ai ülésén megtárgyalta és elfogadta a hitelcélokat, melyek az alábbiak voltak:

* Belvárosi házak felújítására önerő
* Kommunális, településüzemeltetési géppark bővítése (multifunkciós gép, seprőgép, lombfelszedő gép)
* Körforgalmi csomópont kialakítása (Csongrád Fő utca – Arany János utca – Vég utca

kereszteződésében) önerő

* VP.6-7.2.1.1-21 pályázat keretében a csongrádi Öregszőlők útjának szélesítéséhez és felújításához önerő biztosítása

A beruházási hitelfelvételre beérkezett ajánlatok közül a Képviselő-testület a K&H Bank Zrt. ajánlatát fogadta el 144/2022. (VII.11.) határozatával 206.000.000Ft-os összeggel.

A hitelszerződés megkötésre került, a kormányzati engedélyeztetést megkezdtük. Jelenleg mind a hitelszerződés, mind az engedélyeztetési eljárás abban a szakaszban van, amikor a beruházási hitelcélok még módosíthatóak.

A körforgalmi csomópont kialakítására benyújtott BM pályázat nem részesült támogatásban, a 2022. júniusában készült tervezői költségbecslése 148 millió forint. A jelenlegi gazdasági helyzetben javasolom a körforgalmi csomópont, mint 2022. évi beruházási és hitelcél felfüggesztését.

Az Öregszőlők útjának felújítása és szélesítése tárgyú pályázat megvalósult, a záró elszámolást benyújtottuk, itt várhatóan az önrész összege az eredetileg tervezett 14 millió forintnak megfelelően alakul. A belvárosi műemlékházak felújítása a pályázat keretében részben megvalósult, jelentős műszaki tartalom és forrásösszetétel változás mellett. A felújítások összesített önerőigénye 3,6 millió forint. Ennek a két, kisebb önerőt igénylő fejlesztési feladatnak a hitelcélok közül történő kiemelését szintén javasolom, tekintettel arra, hogy ezek engedélyeztetése jelentős dokumentációs igénnyel jár, ami nincs arányban a lehívható hitel összegével. A két pályázat összesített kb. 18 millió forint önerejét az iparűzési adó többletbevételeiből az önkormányzat biztosítani tudja.

Kommunális, településüzemeltetési géppark bővítése tárgyában a következő beszerzések történtek:

* IVECO teherautó sószóróval és tolólappal (Városellátó Intézmény) 23.495.000Ft
* Mezőgazdasági gép multifunkcionális fűnyíró gép (Városellátó Int.) 18.715.990Ft

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Összesen: 42.210.990Ft

Ebből a kormányzati engedélyezést követően fejlesztési hitelként lehívható 42.210.000Ft.

A kialakult energetikai helyzetre, a megtakarítási intézkedések által igényelt, saját erős beruházásokra tekintettel javasolom a meglévő beruházási hitelszerződés céljainak módosítását az alábbiak szerint:

* Kommunális, településüzemeltetési géppark bővítése 42.210.000,- Ft
* Energetikai intézményi beruházások megvalósítása: 163.790.000,- Ft

Összesen: 206.000.000,- Ft

Javasolom a 163.790.000Ft-os keretösszeg felosztását intézmény energetikai beruházások, felújítások megvalósítására fordítani az alábbiak szerint, azzal, hogy az intézmények közötti keretösszegek indokolt esetben, testületi döntés alapján átcsoportosíthatóak:

GESZ 7.991.000Ft

Városellátó Intézmény 25.000.000Ft

Művelődési Központ és Városi Galéria 23.800.000Ft

Alkotóház 2.500.000Ft

Dr. Szarka Ödön Egyesített Egészségügyi és Szociális Intézmény 29.600.000Ft

Piroskavárosi Szociális Család- és Gyermekjóléti Intézmény 14.700.000Ft

Polgármesteri Hivatal 9.000.000Ft

Önkormányzat

Templom Utcai Óvodába és Ifjúsági Házba termálvíz bekötése 32.699.000Ft

Piroskavárosi Nonprofit Kft. 13.500.000Ft

Esély Szociális és Gyermekjóléti Alapellátási Központ 5.000.000Ft

Összesen: 163.790.000Ft

Kérem az előterjesztésben foglaltak megvitatását és a határozati javaslat elfogadását.

**Határozati javaslat**

1. Csongrád Városi Önkormányzat Képviselő-testülete megtárgyalta és elfogadja a beruházási hitelfelvételre irányuló beruházási hitelfelvételi célok módosítására vonatkozó előterjesztést az alábbi szerint:

A Képviselő-testület a K&H Bank Zrt-vel kötött 206.000.000,- Ft keretösszegű beruházási hitel céljait az alábbiak szerint határozza meg:

1. Kommunális, településüzemeltetési géppark bővítése 42.210.000,- Ft
2. Energetikai beruházások megvalósítása: 163.790.000,- Ft

A keretösszeg intézményi megbontása:

GESZ 7.991.000Ft

Városellátó Intézmény 25.000.000Ft

Művelődési Központ és Városi Galéria 23.800.000Ft

Alkotóház 2.500.000Ft

Dr. Szarka Ödön Egyesített Egészségügyi és Szociális Intézmény 29.600.000Ft

Piroskavárosi Szociális Család- és Gyermekjóléti Intézmény 14.700.000Ft

Polgármesteri Hivatal 9.000.000Ft

Piroskavárosi Nonprofit Kft. 13.500.000Ft

Esély Szociális és Gyermekjóléti Alapellátási Központ 5.000.000Ft

Önkormányzat általi beruházásba

Templom Utcai Óvodába és Ifjúsági Házba termálvíz bekötése 32.699.000Ft

Összesen: 163.790.000Ft

Az intézményi megbontás indokolt esetben Képviselő-testületi döntéssel módosítható.

1. A Képviselő-testület kéri a polgármestert, hogy a beruházási hitelcélok módosítását a szerződő K&H Bank Zrt. felé kezdeményezze, valamint az adósságot keletkeztető ügylet iránti kérelemben az 1. pontban megjelölt hitelcélokat szerepeltesse.

*Határidő:* folyamatos

*Felelős*: Bedő Tamás polgármester

1. A Képviselő-testület utasítja a Gazdálkodási Irodavezetőt, hogy a fejlesztési hitelből megvalósuló feladatokat az önkormányzat költségvetési rendeletében szerepeltesse.

*Határidő:* 2022. október 31.

*Felelős*: Kruppa István irodavezető

Jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda
3. Irattár

Csongrád, 2022. szeptember 21.

Bedő Tamás

polgármester